Nove

O nove (9) é o número natural que segue ao oito e precede ao dez.

O 9 é un número composto, que ten os seguintes factores propios: 1 e 3. Como a suma dos seus factores é 4 < 9, trátase dun número defectivo.

O 9 é o cadrado de 3.

Un polígono de 9 lados recibe o nome de enneágono.

 Características 
 É o número atómico do flúor.
 O nove é considerado por algúns como a cifra do saber supremo que induce á Totalidade que é 10 (dez).
 É o triángulo ternario, é dicir, triplicidade do triplo, que simboliza os tres mundos.
 Nos ritos medicinais, considerábase o número por excelencia porque representaba a tripla síntese (corporal, intelectual e espiritual).
 O nove (九) é un número de mal agoiro na cultura xaponesa, pero de bo agoiro na cultura chinesa.
 Para os hebraicos o nove simboliza a verdade.
 É o número do eremita do Tarot (personaxe simbólico, portador do báculo, representante do grao supremo da iniciación). Como consecuencia considérase que o número 144 é moi favorable por sumar 1+4+4=9
 A Cábala do 666, porque 6+6+6=18 -> 1+8= 9
 O número nove é un número máxico para os satanistas.

 Curiosa aritmética do número 9 
Existe un fenómeno curioso coa aritmética do número nove, e é que para calquera número natural inicial que conteña un ou máis noves como unha(s) das cifras que o constitúen no sistema decimal, a suma das súas cifras tomadas como individuais (e desta, se é necesario simplificada ao engadir as cifras do número resultante da mesma forma) dará un resultado idéntico á adición das mesmas cifras se o número nove non estiver presente no número natural inicial.

Isto significa que dado un número natural calquera que conteña un 9, por exemplo:
19 a suma das cifras como díxitos será idéntica á do mesmo número sen o nove presente así que:
19 → 1 + 9 = 10 → 1 + 0 = 1
1 = 1

De igual forma, se o número contén máis noves:
499 → 4 + 9 + 9 = 22 → 2 + 2 = 4
4 = 4

 Outro exemplo:
No número natural 123 456 789, a suma das cifras constituíntes engadidas individualmente será idéntica á suma dos díxitos no número 12 345 678:
 porque 1 + 2 + 3+ … + 8 + 9 = 45 → 4 + 5 = 9 , que dá o mesmo resultado que 1 + 2 + 3+ … + 7 + 8 = 36 → 3 + 6 = 9

 Máis exemplos:
9 + 9 + 9 + 9 = 36 → 3 + 6 = 9
9 + 9 + 9 = 27 → 2 +7 = 9
42979 → 4 + 2 + 9 + 7 + 9 = 31 → 3 + 1 = 4

 O número 9 na cultura popular galega 

 Colocar a terra procedente de nove toupeiras, cun pouco de unto e rezando certos ensalmos, cura as necroses provocadas polo fogardente (ergotismo).

 Véxase tamén 

 Ligazóns externas 
 Curiosidades sobre o número 9

Categoría:Números enteiros